แลออนิด กุชมา

แลออนิด ดานือลอวึช กุชมา (; 9 สิงหาคม พ.ศ. 2481 –) เป็นนักการเมืองชาวยูเครนซึ่งดำรงตำแหน่งประธานาธิบดียูเครนตั้งแต่ 19 กรกฎาคม พ.ศ. 2537 จนถึง 23 มกราคม พ.ศ. 2548 ในสมัยที่เขาดำรงนั้นเต็มไปด้วยปัญหาการทุจริต ฉ้อราษฎร์บังหลวง รวมถึงการจำกัดเสรีภาพสื่อสารมวลชนในประเทศ

เขาประสบความสำเร็จจากอาชีพการงานในอุตสาหกรรมเครื่องจักรของสหภาพโซเวียต ต่อมาเขาเริ่มเข้าสู่เส้นทางการเมืองใน พ.ศ. 2533 จากการที่เขาได้รับเลือกตั้งเข้าสู่รัฐสภายูเครน โดยเขาดำรงตำแหน่งนายกรัฐมนตรียูเครนตั้งแต่ พ.ศ. 2535 ถึง พ.ศ. 2536 จนกระทั่งใน พ.ศ. 2537 เขาชนะการเลือกตั้งอีกครั้งและดำรงตำแหน่งประธานาธิบดีของประเทศ หลังจากนั้นเขาชนะการเลือกตั้งอีกครั้งใน พ.ศ. 2532 ซึ่งการทุจริตนั้นพุ่งสูงขึ้นตั้งแต่ที่เขาดำรงตำแหน่งประธานาธิบดีในสมัยแรก จนกระทั่ง พ.ศ. 2543–2544 อำนาจของเขาเริ่มเสื่อมลงจากการเผชิญหน้ากับสื่อมวลชนAdrian Karatnycky, "Ukraine's Orange Revolution," Foreign Affairs, Vol. 84, No. 2 (Mar. – Apr., 2005), pp. 35–52 in JSTOR ทั้งนี้ ในสมัยของเขาเศรษฐกิจซบเซาเป็นอย่างมาก แต่เขายังสามารถทำให้เศรษฐกิจฟื้นตัวได้บ้างใน พ.ศ. 2543 และในการดำรงตำแหน่งประธานาธิบดีของเขา เขาเริ่มฟื้นฟูความสัมพันธ์กับประเทศรัสเซียจนดีขึ้นตามลำดับRobert S. Kravchuk, "Kuchma as Economic Reformer," Problems of Post-Communism Vol. 52#5 September–October 2005, pp 48–58

 ชีวิตช่วงต้นและการศึกษา 
เขาเกิดในหมู่บ้านแห่งหนึ่งที่แคว้นแชร์นีฮิว เป็นบุตรของดานือลอและปารัสกา กุชมา บิดาของเขาได้รับบาดเจ็บในสงครามโลกครั้งที่สองและถึงแก่กรรมขณะที่เขาอายุได้ 4 ขวบ ส่วนมารดาของเขาทำงานที่ฟาร์มคอลคอซ เขาเริ่มเข้าเรียนที่โรงเรียนกอสตอบอบรอแวในเขตแซแมนิวกา และศึกษาต่อที่มหาวิทยาลัยแห่งชาติดนีปรอแปตร็อวสก์ และสำเร็จการศึกษาใน พ.ศ. 2503 ในปีเดียวกันเขาได้เข้าร่วมกับพรรคคอมมิวนิสต์สหภาพโซเวียต

เขาสมรสกับลยุดมือลา กุชมา ใน พ.ศ. 2510First ladies of Ukraine , ITAR-TASS (6 June 2014) มีลูกสาวคือออแลนา ปินชุก

 เครื่องอิสริยาภรณ์ 
 : 80px เครื่องราชอิสริยาภรณ์กิตติคุณฝ่ายพลเรือน ชั้นสายสร้อยBollettino Ufficiale di Stato
 : 80px เครื่องอิสริยาภรณ์คุณธรรมแห่งสาธารณรัฐอิตาลี ชั้นประถมาภรณ์พร้อมสายสร้อยSito web del Quirinale: dettaglio decorato.

 อ้างอิง 

แหล่งข้อมูลอื่น
 Liudmyla Shanghina, "UKRAINE IS NOT AMERICA", ราซุมคอฟ
 "Yushchenko Won the Competition of Personalities", (Kuchma's 2005 interview), วเรเมียโนโวสเต (Russia) 

หมวดหมู่:บุคคลที่เกิดในปี พ.ศ. 2481
หมวดหมู่:บุคคลที่ยังมีชีวิตอยู่
หมวดหมู่:ประธานาธิบดียูเครน
หมวดหมู่:นักการเมืองยูเครน
หมวดหมู่:บุคคลจากแคว้นแชร์นีฮิว
หมวดหมู่:สมาชิกพรรคคอมมิวนิสต์แห่งสหภาพโซเวียต